Har du pakket sneskovlen, saltet og vinterstøvlerne væk, så kan du godt få det fundet frem igen. Jacob Mouritzen fra TV 2 Vejret fortæller, at nordjyderne godt kan se frem til endnu et snefald fra torsdag morgen og igennem hele dagen. Det bliver dog ikke i samme omfang, som man oplevede det i Uggerby, hvor der faldt 36 centimeter sne . -	Når jeg kigger på prognosen for sne, så falder der 6-7 centimeter nord for fjorden, fortæller han. Ifølge vejrværten kan der da også falde 2-3 centimeter sne omkring Limfjorden. DMI er endnu hårdere i deres spådom - de forventer det dobbelte og op mod 15 centimeter sne. Minusgrader fortsætter Mens snevejret står på, kan det også blive en blanding af slud – og det er selvom minusgraderne fortsætter. Dog bliver det ikke helt lige så koldt, som vi har set det onsdag og i særdeleshed i Stenhøj, hvor temperaturen lød på hele 15,3 frostgrader - årets koldeste. -	Det bliver godt minus 10 grader, når det er koldest i morgen, men det kan godt være, at det bliver endnu koldere, siger Jacob Mouritzen. Det er i løbet af natten og de tidlige morgentimer, at temperaturen kan nå ned på de 10 minusgrader. Så der venter altså arbejde forude. -	Jeg tror, at Vejdirektoratet og Nordjyllands Beredskab får noget at se til igen i morgen, for det skal jo skrabes væk, siger Jacob Mouritzen.

Opsummering:
Onsdagens vejr har været flot og snefrit, men torsdag skal det igen sne, lyder det fra TV 2 Vejret.